ബഹ്റൈനിലും ഖത്തറിലും കഴിഞ്ഞ പത്ത് ദിവസമായി ഒരു കൊവിഡ് മരണം പോലുമില്ല മനാമ: കഴിഞ്ഞ 10 ദിവസത്തിനിടെ ഒരു കൊവിഡ് മരണം പോലും റിപോര്ട്ട് ചെയ്യപ്പെടാതെ ബഹ്റൈനും ഖത്തറും. അതേസമയം മറ്റ് ഗള്ഫ് രാജ്യങ്ങളില് മരണങ്ങള് റിപോര്ട്ട് ചെയ്യപ്പെടുന്നുണ്ടെങ്കിലും കൊവിഡ് കണക്കുകള് പൊതുവെ ആശ്വാസകരമായ നിലയിലാണ്. ബഹ്റൈനില് ജൂലൈ 29നാണ് അവസാനമായി കൊവിഡ് മരണം റിപോര്ട്ട് ചെയ്യപ്പെട്ടത്. ജനുവരിക്ക് ശേഷം ഇതാദ്യമായാണ് കൊവിഡ് മരണങ്ങളില്ലാതെ പത്ത് ദിവസം കടന്നുപോകുന്നത്. ഖത്തറിലും ജൂലൈ 28ന് ശേഷം കൊവിഡ് ബാധിച്ചുള്ള മരണങ്ങളൊന്നും റിപോര്ട്ട് ചെയ്യപ്പെട്ടിട്ടില്ല. യുഎഇയില് ജൂലൈ 30 മുതല് ഇക്കഴിഞ്ഞ ശനിയാഴ്ച വരെയുള്ള കണക്കുകള് പരിശോധിക്കുമ്ബോള് 32 മരണങ്ങള് സംഭവിച്ചു. സൗദി അറേബ്യയില് 94 മരണങ്ങളും ഒമാനില് 104 മരണങ്ങളും റിപോര്ട്ട് ചെയ്യപ്പെട്ടു. കുവൈത്തില് 57 പേരാണ് ഇക്കാലയളവില് കൊവിഡ് ബാധിച്ച് മരിച്ചത്.